Source: http://sodisce.si/informacije/faq/podrocje_4/20140123093886/
Timestamp: 2020-08-09 00:13:48+00:00

Document:
Kam lahko vložim odškodninsko tožbo zoper ZPIZ zaradi pravic iz invalidskega zavarovanja, glede na to, da živim v Celju?
Stvarno pristojno za vložitev odškodninske tožbe zoper ZPIZ zaradi priznanja pravic iz invalidskega zavarovanja je Delovno in Socialno sodišče v Ljubljani.
Posebnost v organizaciji delovnih in socialnih sodišč je ta, da imamo v Sloveniji le eno socialno sodišče prve stopnje v okviru Delovnega in socialnega sodišča v Ljubljani in je pristojno glede sporov s področja socialne varnosti za območje celotne države (t.i. socialni spori).
Na področju delovnih sporov (individualni in kolektivni delovni spori) je to sodišče sicer pristojno samo za območje sodnih okrožij Kranj, Krško, Novo mesto in Ljubljana. Skupno poznamo štiri delovna sodišča, poleg navedenega v Ljubljani, še delovno sodišče v Mariboru, Celju in Kopru, ki del svojih funkcij opravljajo na zunanjih oddelkih v skladu z Zakonom o delovnih in socialnih sodiščih (ZDSS-1).
O pritožbah zoper odločbe delovnih sodišč in socialnega sodišča odloča Višje delovno in socialno sodišče v Ljubljani.
Zoper odločbe tega sodišča odloča Vrhovno sodišče RS.

References: sodišče 
 sodišče 
 sodišče 
 sodišče 
 sodišče 
 sodišče